  Наталья Тетерина Ханты-Мансийскысь Семён Сучилов «Ижевская винтовка» улсын ортчись нимаз бызьылонын ыбылӥськон рубежын кык янгышен вормиз. Со сярысь ӵошатсконъёсты радъян интыысь ивортодэтъя «Удмуртия» агентстволэн корреспондентэз ивортэ. Москваысь Максим Цветков ыбылӥськонын одӥг янгыш лэсьтыса, кыкетӥ луиз (+5 секунд). Бронзаез Ульяновск улосвылысь Юрий Шопин утӥз. Со одӥг мишене ӧз йӧтты но вормисьлэсь 22,3 секундлы кылиз. Ваньмыз ӵошатсконэ 58 спортсменъёс пыриськизы, соос пӧлын Удмуртиысь куинь биатлонистъёс. Асьме элькунысь Максим Макаров 11-тӥ инты басьтӥзы, Владимир Семаков — 17-тӥ, Евгений Шамеев — 25-тӥ. Тодэ вайытом, 28-тӥ толсуре нылкышноослэн спринтазы Юграысь Елизавета Каплина вормиз.  Тегъёс: Спорт Ижкар Биатлон Удмуртия Ижевскаявинтовка  